Daugėlių stadionas

Daugėlių stadionas – futbolo stadionas Kuršėnų miesto pietuose, Daugėlių mikrorajone, Daugėlių g. 86. Talpina 1200 žmonių. Jame namų rungtynes žaidžia Kuršėnų „Venta“.

 Istorija 

Stadionas įrengtas 1922 m. 1990 m. rudenį Daugėlių SMGS sporto bazėje vyko tarptautinis futbolo turnyras, kuriame dalyvavo Daugėlių „Venta“, Kuršėnų „Klevas“ ir dvi Suvalkų „Wigry“ klubo komandos (suaugusiųjų ir jaunimo). Vieno minuso sistema surengtame turnyre nugalėjo „Wigry“ pagrindinė komanda. „Ventos“ klubas buvo pakviestas į analogišką turnyrą Suvalkuose.

2021 m. baigta stadiono rekonstrukcija.„Kaip panaudoti rekonstruotą Daugėlių stadioną?“. Šiaulių kraštas. Nuoroda tikrinta 2024-04-14. Įrengtos 1150 žiūrovų vietų tribūnos, renovuoti lengvosios atletikos sektoriaus, bėgimo takai, stadionas puikiai apšviestas, atnaujintos rūbinės, įrengta konferencijų salė. 2021 m. rugsėjo pabaigoje įvyko stadiono atidarymo iškilmės ir pirmosios futbolo rungtynės (tarp „Venta“ ir ŠSPC Radviliškis).Rekonstruoto Daugėlių stadiono atidarymą nušvietė sveikinimai, pirmosios varžybos ir įspūdingas ugnies šou. Siauliuraj.lt (tikrinta 2024-04-14).

 Šaltiniai 

 Nuorodos 
 Daugėlių stadionas (Kuršėnai) (Lfe.lt)

Kategorija:Lietuvos futbolo stadionai
Kategorija:Kuršėnų sportas